钦定古今图书集成/明伦汇编/氏族典/第459卷 > 《廖用贤尚友录》 > 魏咏之
## 钦定古今图书集成/明伦汇编/氏族典/第459卷 > 《廖用贤尚友录》 > 魏咏之

按《晋书魏咏之传》：“咏之字长道，任城人也。家世贫素，
而躬耕为事，好学不倦。初为州主簿，尝见桓元既出，
元鄙其精神不隽而遣之。咏之早与刘裕游款，及元
篡位，协赞义谋。元败，授建威将军、豫州刺史。义熙初，
进吴国内史，寻转荆州刺史。咏之初在布衣，不以贫
贱为耻，及居显位，亦不以富贵骄人，论者称之。寻卒”
于官，谥曰“桓。”弟顺之，琅邪内史。